ප‍්‍රශ්නය - එහෙම නොවෙයි. ජනාධිපතිතුමා ‘ස්විච් එක  ඕෆ් කළා.’ ඔබ ‘සයිලන්ස්’ වුණා? පිළිතුර - ජනාධිපතිතුමා එක්ක එකතු වෙලා දැන් අවුරුදු පහක් වෙනවනේ. මේ මුළු කාලය තුළම කිසිම වෙලාවක අපි කතා කරන දේශපාලන කරුණුවලට එපා කියලවත් මෙහෙම කියන්න කියලවත් නෑ. ඒ ගැන කිසිම චකිතයක් තියාගන්න එපා. අපි හඬ නගනවානම් හඬ නගන්නෙත් එය අවශ්‍ය නිසා. හඬ නොනගනවානම් එහෙම කරන්නෙත් ඒක අවශ්‍ය නිසා. නවනීදන් පිල්ලේ එනකොට ඔබ හිතන්නේ මම පාරට බැහැලා කෑ ගහන්න  ඕනෑ කියලද? එක්සත් ජාතීන්ගේ කාර්යාලය ඉදිරිපිට ඔය පළවැනි වාර්තාව එනකොට මේ රට අවදි කරන්න අපි කරන්න  ඕනෑ ටික කළා. ඒක තමයි අද පේලියට ඔප්පු වෙමින් තියෙන්නේ. කාටත් කලින් අපි අනාවරණය කරපු කාරණා තමයි මේ ඔප්පු වෙන්නේ. නවනීදන් පිල්ලේ එන එක සමහරුන්ට අරුමයක් වුණාට අපිට අරුමයක් නොවෙයි. අපි දන්නවා මේ මාර්ග සිතියමට අදාළව මේක මෙහෙම වෙනවා කියලා. පිල්ලේ දෙන වාර්තාවක් ලියලා ඉවරයි කියලත් අපි දන්නවා. දරුස්මාන් වාර්තාව හැදෙන විදියට තමයි  ඕක හැදෙන්නෙත්. සමහරුන්ට නම් මේ සත්‍ය තේරුම් ගන්න පුළුවන් වුණේ පිල්ලේ නෝන එනකොටයි. එහෙම අයට මේක ලොකු ප‍්‍රශ්නයක් තමයි. අපි මේක දීර්ඝකාලීනව තේරුම් අරගෙන ඉන්න අය. පිල්ලේ නෝනා ආවත් තාවත් වෙන්නේ එකම දේ. නාවයි කියලත් වෙනසක් නෑ.